એપલ 935 અબજ ડોલર ધરાવતી વિશ્વની સૌથી વધુ માર્કેટ કેપ ધરાવતી કંપની છે. તે એક ટ્રિલિયન ડોલર એટલે કે 68 લાખ કરોડ રૂપિયાના વેલ્યુએશનવાળી દુનિયાની પહેલી કંપની બનવાની નજીક છે. પરંતુ એમેઝોનની બજાર મૂડી જે ઝડપથી વધી રહી છે તેનાથી લાગે છે કે તે એપલની પહેલા 1 ટ્રિલિયન ડોલર માર્કેટ કેપની કંપની બની શકે છે. એમેઝોન અને એપલના માર્કેટ કેપ વચ્ચે હાલમાં માત્ર 33 અબજ ડોલરનું અંતર છે. ગયા મહિનાની શરૂઆતમાં બંને વચ્ચે 159 અબજ ડોલરનું અંતર હતું.